محمد مغني
محمد مغني (بلأمازيغية ⵎⵓⵃⴰⵎⴻⴷ ⵎⵖⵏⵉ ) هو مغني مغريبي من لاطلاس لمتوسط تايغني ب ثمازيغت ؤ ب الدارجة وكيخدًم لآلة د لوتار.

تزاد محمد مغني فلقبيلة ديال آيت بوحدو ف جوايه ديال خنيفرة ف 1950. اباه كان عسكري د فرانسا فوقت الاستعمار وصيفطوه لمدينة مغنية. ملًي رجع للمغريب, ولاو صحابو وعائلتو تيعيطولو "أومغنية"، اللي تاتعني بالشلحة ولد مغنية. ملًي تقيد محمد فلمدرسة ف 1957 سجلوه بسميت محمد مغنية، ولكن جاتهم مبنتًة، وبدًلوها لمحمد مغني وولاًت مغني رسميا هي لكنيًة د لعائلة.

تعلم محمد مغني لوتار مع لوقت حتا ولاً مزيان فيه وبدا تيغني رسميا من 1970. ف 1973, تعتاقل حيث كتب واحد الشعر تيهضر فيه على الضحايا ديال أحدات مولاي بوعزة ومشا للحبس فوقت عوام الرصاص.

غنا مغني على بزاف د لمواضيع بحال باضاض (لحب) والنوسطالجيا ولفولكور التقليدي ديال زايان (لأطلس لمتوسط).

عيون لكلام 

بيوغرافيا د رجال
مغني بالشلحة د لأطلس
تاحيدوست
زيادة 1950
ناس حيين
ناس تزادو ف خنيفرة
مقالات فيها مصدر و علاين 3000 بايت